《小雪前三日锺冠之约余侍老人行山舟发后洪入》
宋代·洪咨夔

无雨又无日，此行天相之。
荒园遗木老，古隧得峰奇。
霜晚蔬犹剑，风温茗已旗。
行厨何用许，胜处可忘饥。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。